મહિલાઓને કાર્યના સ્થાને લાવવાની નીતિઓ ઘડાવા સાથે મહિલા પર ચોમેરથી દબાણભરી સ્થિતિનું સર્જન થયું હતું. તેવામાં ર્વિંકગ વુમનના બાળકો ખરેખર જીવનમાં શું પ્રાપ્ત કરે છે તે મુદ્દે પણ ચર્ચા થવી ઘટે. મહિલાઓ સામે આ પ્રશ્ન હમેશા આવતો હોય છે. બાળકને જન્મ આપ્યા પછી નોકરી પર પાછા ફરવું કે ઘરમાં રહેવું. તેમને એ મુદ્દે પણ વિચારવું પડે છે કે બાળકને જન્મ આપ્યા પછી કેટલા સમય પછી તે કાર્યના સ્થળે પાછી ફરી શકશે. કુટુંબના વિકાસ માટે મહિલા નોકરી કરે તે હકીકત પણ એટલી જ સાચી હોય છે. હકીકતે નોકરી કરીને ઘરની આવક વધારીને મહિલા ઘરમાં બાળક માટે વધુ સલામત વાતાવરણ સર્જી શકે છે. પોતાની ગેરહાજરીમાં બાળકો માટે થોડા ખર્ચાળ રમકડાં કે ર્લિંનગ મટીરિયલનું ખર્ચ કરવું પડે પરંતુ સમગ્ર કુટુંબના જીવનધોરણને ઊંચુ રાખવા મહિલા નોકરી કરે તે હિતમાં હોય છે. બાળકો સાથે માતા દ્વારા થતા સંવાદની ગુણવત્તા પણ તેથી સુધરતી હોય છે. બાળકના ભાષાવિકાસ કે કૌશલ્ય વિકાસમાં પણ માતાની આ પ્રકારની હૂંફ મહત્ત્વની બની રહે છે.